Ljubav
Ljubav može opisivati snažan osjećaj privrženosti. U govoru obično označava međuljudsku ljubav, međutim ona može označavati ljubav prema državi, cilju, sportu itd. Međuljudska ljubav je odnos između dvije osobe veći od same naklonosti jedne prema drugoj, te je usko vezana sa međuljudskim odnosima (ljubav između članova porodice, prijatelja i sl.). Neuzvraćena ljubav se odnosi na one osjećaje ljubavi koji nisu recipročni. Također, postoje mnogi psihološki poremećaji kao što je erotomanija. Neki elementi koji su često prisutni u međuljudskoj ljubavi su: naklonost – međusobno uvažavanje; privrženost – zadovoljavanje osnovnih emocionalnih potreba; altruizam – međusobna nesebičnost; uzvraćanje – obostrana ljubav; vezanje – želja za očuvanjem ljubavi; emocionalna intimnost – dijeljenje emocija i osjećaja; prijateljstvo – prijateljski duh; porodična povezanost; strast – seksualna želja; psihička intimnost – dijeljenje intimnog osobnog prostora; lični interes – želja za nekom nagradom; uslužnost – želja za međusobnim pomaganjem. Susane i Clyde Hendrick razvili su skalu ljubavnih odnosa baziranu na John Alan Leeovoj teoriji zvanoj "Stilovi ljubavi", u kojoj je međuljudski ljubavni odnos podijeljen u šest dijelova: Eros – strasna, fizička ljubav bazirana na fizičkom izgledu; Ludus – ljubav se shvaća kao igra te je zabavna; Storge – nježna ljubav koja se sporo razvija bazirajući se na sličnosti; Pragma – pragmatična ljubav; Manija – visoko emocionalna, nestabilna ljubav, stereotip romantične ljubavi; Agape – nesebična, altruistična, duhovna ljubav. Istraživači Hendrick su otkrili da su muškarci više ludični i manični, dok su žene više storgične i pragmatične.